stanford-oval/wikipedia huggingface dataset:
1989 (Taylor Swiftin albumi)
Singlet

Ensimmäisenä singlenä albumilta julkaistiin elokuussa 2014 ”Shake It Off”. Kappale debytoi Billboard Hot 100 -listan kärkisijalla, ja siitä tuli Swiftin uran toinen kärkisijan saavuttanut single Yhdysvalloissa. Single on menestynyt hyvin myös kansainvälisesti. Ennen albumin julkaisua Swift julkaisi iTunesissa kappaleet ”Out of the Woods” ja ”Welcome to New York”.
Toisena virallisena singlenä albumilta julkaistiin kappale ”Blank Space”. Blank Space syrjäytti ”Shake It Offin” listan kärjestä ja teki Swiftistä ensimmäisen naisartistin, jolla on ollut peräkkäisillä viikoilla kaksi singleä listan ykkössijalla. Kappaleen musiikkivideossa Swift esittää romantiikkaan pakkomielteisesti suhtautuvaa naista ja malli Sean O'Pry tämän poikaystävää. Video kuvattiin Long Islandilla, muun muassa Ohekan linnassa. Videota markkinoitiin Yhdysvalloissa siihen liittyvällä mobiilisovelluksella, jossa liikutaan videon paikoissa. Mobiilisovellus palkittiin syyskuussa 2015 parhaan interaktiivisen ohjelman Emmy-palkinnolla.
Kolmantena singlenä albumilta julkaistiin helmikuussa 2015 kappale ”Style”. Kappale nousi Billboardin listalla sijalle 6.
Albumin deluxe-version bonusraita ”Wonderland” julkaistiin iTunesissa promosinglenä 17. helmikuuta 2015. Toiset bonuskappaleet ”You Are In Love” ja ”New Romantics” julkaistiin iTunesissa Wonderlandin jälkeen. Deluxe-version bonuskappaleita ei oltu aiemmin julkaistu digitaalisesti.
Albumin neljäs virallinen single on remix kappaleesta ”Bad Blood”. Uudella versiolla esiintyy Swiftin kanssa rap-artisti Kendrick Lamar. Kappale nousi Billboardin listalla ykköseksi. Kappaleen musiikkivideo sai paljon huomiota, koska siinä esiintyy Swiftin ja Lamarin lisäksi useita muita julkisuuden henkilöitä kuten Cara Delevingne, Ellie Goulding, Mariska Hargitay, Cindy Crawford ja Selena Gomez. Videota katsottiin YouTubessa ensimmäisen vuorokauden aikana 20,1 miljoonaa kertaa, mikä on enemmän kuin millään videolla aikaisemmin.
Viidentenä singlenä julkaistiin balladi ”Wildest Dreams”. Wildest Dreams nousi Billboardin listalla sijalle 5. Kappaleen musiikkivideo kuvaa kahden näyttelijän välistä romanssia elokuvan kuvauksissa ja sijoittuu 1950-luvun Afrikkaan. Videon tuotto menee luonnonsuojeluun Afrikassa. Videota kritisoitiin romantisoidusta ja kolonialistisesta asenteesta Afrikkaan, koska siinä ei esiinny paljoa mustia ihmisiä. Ohjaaja Joseph Kahn sanoi, että video ei kerro kolonialismista vaan romanssista ja pyrkii antamaan historiallisesti oikean kuvan elokuvanteosta 1950-luvulla.
Albumin kuudes virallinen single on ”Out of the Woods”. Kappaleen musiikkivideo julkaistiin 31. joulukuuta 2015.
Seitsemäntenä singlenä julkaistaan albumin Deluxe-versiolla esiintynyt kappale ”New Romantics”.
Kiertue

Swift piti albumin tueksi konserttikiertueen The 1989 World Tour, jolla hän esitti pääosin albumin kappaleita. Kiertue alkoi 8. toukokuuta 2015 ja päättyi 12. joulukuuta 2015. Siihen kuului 85 konserttia stadioneilla ja areenoilla. Suurin osa konserteista oli Yhdysvalloissa. Swiftillä oli lisäksi viisi konserttia Kanadassa, kahdeksan Euroopassa, seitsemän Aasiassa ja seitsemän Australiassa. The 1989 World Tour oli kaupallinen menestys ja tuotti 250,7 miljoonaa dollaria. Yksi konsertti julkaistiin konserttielokuvana The 1989 World Tour Live Apple Music -palvelussa 20. joulukuuta 2015. Elokuva sisältää liveversiot useimmista albumin kappaleista.
Vastaanotto > Kaupallinen menestys

1989 myi julkaisuviikollaan yli 1,2 miljoonaa kappaletta Yhdysvalloissa ja nousi Billboard 200 -listan kärkeen. Joulukuuhun 2014 mennessä albumi oli myynyt Yhdysvalloissa 3,4 miljoonaa kappaletta ja oli vuoden toiseksi eniten myynyt albumi Frozen-elokuvan soundtrackin jälkeen. Vuoden viimeisellä listaviikolla 1989 myi 326 000 kappaletta, ja ohitti Frozen-elokuvan soundtrackin vuoden myydyimpänä albumina. Yhdeksän viikon aikana albumi oli myynyt yhteensä 3,66 miljoonaa kappaletta. Albumi on menestynyt kansainvälisesti. Se nousi listakärkeen muun muassa Kanadassa, Isossa-Britanniassa ja Australiassa. Suomessa albumi nousi listasijalle 10.
Helmikuuhun 2015 mennessä albumi oli myynyt maailmanlaajuisesti 8,6 miljoonaa kappaletta. Albumi on saanut kultalevyn, platinalevyn tai platinalevyn sertifikaatin monissa maissa. Se on myynyt yhdeksänkertaista platinaa Yhdysvalloissa, kuusinkertaista platinaa Isossa-Britanniassa ja 11-kertaista platinaa Australiassa.
Vastaanotto > Arvostelut

1989 on saanut kriitikoilta pääosin positiivisia arvosteluja. Eri lehtien arvosteluja keräävällä Metacritic sivustolla albumilla on keskiarvona luokitus 76/100. Billboard- ja Cosmopolitan-lehdissä albumi valittiin vuoden parhaaksi albumiksi. Guardian-lehdessä albumi sai 4 tähteä. Albumin sanottiin erottuvan popin valtavirrasta etenkin keksiäillä lyriikoilla. Sitä verrattiin Jane Wiedlinin 1980-luvun tuotantoon. Los Angeles Timesin arviossa Swiftin lyriikoita ja musiikkityyliä puolestaan kritisoitiin vähemmän omaperäisiksi kuin hänen aiemmilla albumeillaan. Albumia on verrattu Lorden ja Lana Del Reyn tuotantoon.
Muusikot

Taylor Swift – laulu, kitara, tuotanto
Max Martin – koskettimet, piano, taustalaulu, tuotanto
Shellback - kitara, basso, koskettimet, perkussiot, rummut, taustalaulu, tuotanto
Ali Payami - koskettimet, tuotanto
Ryan Tedder - piano, juno, kitara, syntetisaattori, tuotanto, äänitys
Noel Zancanella - syntetisaattori, basso, ohjelmointi
Jack Antonoff – kitara, basso, koskettimet, taustalaulu, tuotanto
Nathan Chapman - kitara, basso, koskettimet, rummut, tuotanto, äänitys
Imogen Heap – vibrafoni, rummut, mbira, perkussiot, koskettimet, taustalaulu, tuotanto, äänitys
Mattman & Robin - rummut, kitara, basso, koskettimet, perkussiot, tuotanto
Niklas Ljungfelt - kitara
Jonas Thander - saksofoni
Jonas Lindeborg - trumpetti
Magnus Wiklund - pasuuna
Michael Ilbert, Smith Carlson, Laura Sisk, Sam Holland – äänitys
Serban Ghenea, John Hanes, Peter Carlsson – miksaus
Tom Coyne – masterointi
Listasijoitukset > Viikottaiset listat

| Maa ja lista | Korkein sijoitus |
| --- | --- |
 Alankomaat (Album Top 100): 1
 Australia (ARIA Charts): 1
 Belgia (Ultratop Flanders): 1
 Belgia (Ultratop Wallonia): 7
 Brasilia (ABPD): 3
 Espanja (PROMUSICAE): 4
 Etelä-Afrikka (RISA): 7
 Etelä-Korea (Circle Chart): 10
 Irlanti (IRMA): 1
 Iso-Britannia (OCC, Britannian albumilista): 1
 Italia (FIMI): 5
 Itävalta (Ö3 Austria Top 40): 5
 Japani (Oricon): 3
 Kanada (Canadian Albums Chart): 1
 Kreikka (IFPI): 11
 Kroatia (HDU): 1
 Meksiko (AMPROFON): 1
 Norja (VG-lista): 1
 Portugali (AFP): 3
 Puola (ZPAV): 17
 Ranska (SNEP): 9
 Ruotsi (Sverigetopplistan): 23
 Saksa (Gfk, Offizielle Top 100): 1
 Skotlanti (OCC): 1
 Suomi (Suomen virallinen lista): 10
 Sveitsi (Hitparade): 3
 Tanska (Hitlisten): 2
 Tsekki (ČNS IFPI): 17
 Unkari (Mahasz): 22
 Uusi-Seelanti (Recorded Music NZ): 1
 Yhdysvallat (Billboard 200): 1

| Maa ja lista | Korkein sijoitus |
| --- | --- |
 Argentiina (Capif): 1
 Itävalta (Ö3 Austria Top 40): 4
 Islanti (Tónlistinn): 25
 Kreikka (IFPI) : 1
 Ruotsi (Sverigetopplistan) : 17
 Sveitsi (Hitparade): 1
Listasijoitukset > Vuosikymmenen lopun listat

| Maa ja lista | Korkein sija |
| --- | --- |
 Australia (ARIA Charts, 2010–2019): 5
 Iso-Britannia (Britannian albumilista): 25
 Kanada (Canadian Albums Chart): 5
 Yhdysvallat (Billboard 200, 2010–2019): 2
Myyntipalkinnot

| Maa | Sertifikaatti | Myöntäjä |
| --- | --- | --- |
|  Alankomaat | kultaa | NVPI |
|  Australia | 11x platinaa | Australian Recording Industry Association |
|  Belgia | 4x platinaa | Belgian Entertainment Association |
|  Brasilia | platinaa | Pro-Música Brasil |
|  Espanja | kultaa | Productores de Música de España |
|  Italia | platinaa | Federazione Industria Musicale Italiana |
|  Itävalta | 3x platinaa | IFPI Austria |
|  Iso-Britannia | 6x platinaa | British Phonographic Industry |
|  Japani | platinaa | Recording Industry Association Japan |
|  Kanada | 6x platinaa | Music Canada |
|  Meksiko | 3x platinaa + kultaa | AMPROFON |
|  Norja | 3x platinaa | IFPI Norge |
|  Portugali | kultaa | Associação Fonográfica Portuguesa |
|  Puola | 3x platinaa | Związek Producentów Audio Video |
|  Ranska | platinaa | Syndicat National de l’Édition Phonographique |
|  Ruotsi | kultaa | GLF |
|  Saksa | platinaa | Bundesverband Musikindustrie |
|  Singapore | 3x platinaa | Recording Industry Association Singapore |
|  Sveitsi | platinaa | IFPI Schweiz |
|  Tanska | 2x platinaa | IFPI Danmark |
|  Uusi-Seelanti | 9x platinaa | Recorded Music NZ |
|  Yhdysvallat | 9x platinaa | Recording Industry Association of America |
1989 (Taylor’s Version)

Uudelleen levytetty versio albumista, nimeltään 1989 (Taylor’s Version) julkaistiin 27. lokakuuta 2023. Albumilla on mukana uudet versiot kaikista kappaleista ja viisi aiemmin julkaisematonta kappaletta, jotka jäivät pois alkuperäiseltä albumilta. Swift levyttää kuusi ensimmäistä albumiaan uudelleen albumien omistajuuteen ja oikeuksiin liittyvän kiistan takia. Albumi nousi listaykköseksi muun muassa Yhdysvalloissa. Sen julkaisun myötä myös alkuperäinen albumi nousi uudelleen listoille useissa maissa.
Huomioita

1 2 3  Sveitsin lista yhdistävää 1989-albumin ja sen vuoden 2023 uuden levytyksen 1989 (Taylor’s Version).
↑  1989 (Deluxe Edition) on Etelä-Korean vuoden 2014 listalla sijalla 25 ja standardipainos sijalla 51.
↑  1989 (Deluxe Edition) on Etelä-Korean vuoden 2015 listalla sijalla 22 ja standardipainos sijalla 77.
Aiheesta muualla

1989 Discogs-sivustolla
1989 Metacritic-sivustolla
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Long Live”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
La Libre Belgique

| La Libre Belgique |
| --- | --- |

Lehtityyppi:  sanomalehti
Kustantaja:  IPM Advertising
ISSN:  ISSN 1379-6992
Levikki:  35 000 (2017)
Perustettu:  1915
Kotimaa:  Belgia
Sivukoko:  tabloid
Ilmestymistiheys:  ma–la
Kieli:  ranska
Aiheesta muualla
Kotisivu
La Libre Belgique (suom. vapaa Belgia) on belgialainen ranskankielinen sanomalehti, joka on perustettu vuonna 1915. Se ilmestyy maanantaista lauantaihin ja on toimitukselliselta linjaltaan liberaali. Vuoteen 1999 saakka se oli lähellä katolista kirkkoa.
La Libre Belgiquen etusivu kesäkuulta 1915, jolloin lehti ilmestyi salaisesti saksalaismiehityksen takia. Pilakuva esittää saksalaista kenraalikuvernööri von Bissingiä lukemassa samaista lehteä.
Aiheesta muualla

Lehden verkkosivut (ranskaksi)
Raksilan pesäpallostadion

| Raksilan pesäpallostadion |
| --- | --- |

Rakennuksen tiedot
Sijainti:  Ouluhallintie 20 90130 Oulu
Koordinaatit:  65°00′24″N, 025°29′46″E
Avattu:  1997
Omistaja:  Oulun kaupunki
Kenttä:  hiekkatekonurmi
Käyttäjät
 Pesäpallo: Oulun Lippo (1997–)   
Katsojakapasiteetti
 3500 
Lisää rakennusartikkeleitaArkkitehtuurin teemasivulla
Raksilan pesäpallostadion (sponsorinimeltään Oulun DataCenter Stadion) on pesäpallostadion Oulussa Raksilan. Stadion oli valmistuessaan Suomen kallein pesäpallostadion 14,4 miljoonan markan budjetilla (vuoden 2022 rahassa 3,74 milj. €). Hinta oli yli kaksinkertainen Seinäjoen stadioniin verrattuna ja seitsemänkertainen Sotkamon Jymyn stadioniin verrattuna. Postmodernistisen rakennuksen suunnitteli Arkkitehtitoimisto Pekka Lukkaroinen Ky. Stadionin päämateriaalit ovat betoni ja puu.
Kentän alustana on hiekkatekonurmi. Raksilan urheilukeskukseen kuuluvan stadionin katsomossa on 4 204 istumapaikkaa, joista katettuja 1 460 ja aitiopaikkoja 162 kappaletta. Lisäkatsomoissa on lisäksi 2 000 paikkaa. Lisäkatsomo ja aitiot eivät kuuluneet alkuperäiseen arkkitehtisuunnitelmaan vaan ne lisättiin Oulun Lipon vaatimuksesta.
Kesällä stadionin pääkäyttäjiä ovat Lippo Pesis ja Lippo Juniorit. Stadionia ovat aiemmin käyttäneet jo toimintansa lopettaneet Oulun Polte ja Oulujoen Kiekko. Talvella paikalle jäädytetään luistinrata, joka tosin on ollut suhteellisen vähällä käytöllä. Keväällä 2007 Raksilassa järjestettiin puistohiihdot, joiden pääpaikkana toimi pesäpallostadion. Stadionilla järjestettiin kaupungin uudenvuodenjuhla vuodenvaihteessa 2012–2013 ja Kärppien mestaruusjuhla keväällä 2014.
Yleisöennätys 6 647 on 13. syyskuuta 1998 pelatusta kolmannesta loppuottelusta Lippo–Kaisaniemen Tiikerit. Stadionilla järjestetyissä konserteissa yleisöä on parhaimmillaan ollut yli 20 000 katsojaa.
Esiintyjiä

Pesäpallostadionilla on nähty kesäisin huippuartisteja.
1997 Leningrad Cowboys
1998 Scorpions
1999 Bryan Adams
2003 Leningrad Cowboys
2004 Eppu Normaali
2005 Billy Idol
2006 Lippo Summer Party, esiintyjät
Akcent (ROM), Beats and Styles (FIN)
Dani Evermore (SWE), DCX (FIN), Dingo (FIN)
Gibson Brothers (FRA), Las Ketchup (ESP)
Natural Ex (SWE), Reflexion (FIN)
PMMP (FIN),   Samantha Fox (ENG)
2007 Nylon Beat, Toto
Aiheesta muualla

Kuvia tai muita tiedostoja aiheesta Raksilan pesäpallostadion Wikimedia Commonsissa
| n k Oulun urheilu |
| --- | --- |
Urheilupaikat:  Castrenin kenttä  Heinäpään jalkapallohalli  Heinäpään urheilukeskus  Iinatin moottoriurheilukeskus  Kisakangas  Linnanmaan jäähalli  Linnanmaan liikuntahalli  Lintulan urheilukeskus  Ouluhalli  Oulun jäähalli  Oulun uimahalli  Oulun urheilutalo  Äimäraution ravirata  Raatin liikuntakeskus  Raatin stadion  Raksilan pesäpallostadion  Sankivaaran golfkenttä  Virpiniemi 
Urheiluseurat:  AC Oulu  Haukiputaan Heitto  Haukiputaan Pallo  IFK Uleåborg  Jalkapalloseura Hercules  Jalkapalloseura Iltatähti  K&C  Kellon Lyönti  Kellon Työväen Urheilijat  Kiekko-Oulu  Kiimingin Kiekko-Pojat  KISE  Kuivasjärven Aura  Laivakankaan Futis Klubi  Laser HT  Lentopalloseura Etta  Lintulammen Palloseura  FC NETS  Merikoski SBT  Northern Lights  Oulun Floorball Club  Oulun Harrastefutis  Oulun Hiihtoseura  Oulun Jalkapalloklubi  Oulun Jousimiehet  Oulun Judokerho  Oulun kendoseura Hokufuu  Oulun Kärpät  Oulun Lippo  Oulun Luistelukerho  Oulun Luistinseura Jalkapallo  Salibandy  Oulun Merenkävijät  Oulun Naisfutis  Oulun NMKY  FC Oulun Pallo  Oulun Palloseura Jalkapallo  Jääpallo  Oulun Purjehdusseura  Oulun Pyrintö  Oulun Rotuaarin Pallo  Oulun Tarmo  Oulun Työväen Palloilijat  Oulun Työväen Pursiseura  Oulun Uinti  Oulujoen Kiekko  Oulunsalon Pallo  Oulunsalon Vasama  Pateniemen Vesa  ProSki Oulu  RB-Oulu  SK Pohjantähti  SS Rankat Ankat  Sun Volley Oulu  Taekwon-Do Akatemia  Telemark Team  Team FC Uleåborg  Tervarit  Villan Pojat  Yli-Iin Naseva  Ylikiimingin Nuijamiehet 
Urheilutapahtumat:  Oulu Ocean Race  Oulun Tervahiihto 
| n k Perustiedot Wikidatassa: Raksilan pesäpallostadion (Q11889974)ohje |
| --- | --- |
esiintymä kohteesta: liikuntapaikka
valtio: Suomi
sijaitsee hallinnollisessa alueyksikössä: Oulu
sijainti: Raksila
katuosoite: Ouluhallintie 20
koordinaatit: 65°01′N 25°30′E﻿ / ﻿65.01°N 25.5°E﻿ / 65.01; 25.5

Raksilan pesäpallostadionin kenttä
Milan Dudić

Milan Dudić
Milan Dudić (serb. Милан Дудић; s. 1. marraskuuta 1979) on serbialainen jalkapalloilija, pelipaikaltaan puolustaja. Hän syntyi Kraljevossa ja aloitti ammattilaisuransa vuonna 1998.
Dudić pelasi Serbia ja Montenegron jalkapallomaajoukkueessa vuoden 2006 maailmanmestaruuskilpailuissa Saksassa.
Bad Buchau

| Bad Buchau |
| --- | --- |
 Näkymä Bad Buchauhun
 vaakuna
 Bad Buchau
 Koordinaatit: 48°04′N, 09°37′E 
Valtio:  Saksa
Osavaltio:  Baden-Württemberg
Hallintopiiri:  Tübingen
Piirikunta:  Biberach
Pinta-ala:  
 – Kokonaispinta-ala:  23,75 km²
Korkeus:  592 m
Väkiluku (30.6.2022):  4 533
 – Väestötiheys:  191 as./km²
Postinumero:  88422
Suuntanumero(t):  07582
Rekisterikilpi:  BC
 
 www.bad-buchau.de 
Infobox OKVirheellinen NIMI-arvo: 
Bad Buchau on pieni kylpyläkaupunki Baden-Württembergin osavaltiossa, Saksassa. Kaupungin pinta-ala on 23,8 neliökilometriä, ja siellä oli kesäkuun 2022 lopussa 4 533 asukasta. Se sijaitsee lähellä Federseejärveä.
Bad Buchau muodostaa yhdeksän sitä ympäröivän kunnan kanssa kuntayhtymän: Alleshausen, Allmannsweiler, Betzenweiler, Dürnau, Kanzach, Moosburg, Oggelshausen, Seekirch ja Tiefenbach.
Albert Einsteinin suvun historia alkaa Buchausta.
Aiheesta muualla

Kuvia tai muita tiedostoja aiheesta Bad Buchau Wikimedia Commonsissa
Kaupungin viralliset sivut (saksaksi)
Onageri

Piirros onagerista.
Onageri (lat. onager ’villiaasi’)  oli roomalainen piirityskone. Laite sai nimensä laukaisun yhteydessä purkautuneen energian aiheuttamasta rekyylistä, joka muistutti villiaasin eli onagerin potkua. Tämä katapultin tyyppinen ase käytti kierrettyihin köysiin varastoitua energiaa linkoamaan kiven kohteeseensa.
Onageri rakentui puukehikosta, jonka kierrettäviin köysiin oli kiinnitetty heittovarsi. Heittovarren päässä oli ammuskiven sisältävä linko. lähde?
Tässä kuvassa nähdään hyvin energiavatastona toimiva köysikierre. köysikierre esiviritettiin köysikierteen päästä.
Onageri viritettiin vetämällä vartta taakse (alas) päin varastoiden liikettä vastaan kiertyviin köysiin potentiaalienergiaa. Laukaisu suoritettiin vapauttamalla varsi ammuksineen eteen (ylös) päin suuntautuvaan liikkeeseen. Ammuksen laukaisukulman määräsi varren liikkeen pysäyttävän pehmustetun tason kulma. lähde?
Roomalaiset käyttivät onageria lähinnä elävää voimaa vastaan linnoitusten piirityksissä, sillä sen teho ei riittänyt murtamaan vahvoja maa- tai kivivalleja. Ammuskivet saatettiin laukaista myös palavan aineen päällystäminä.  lähde?
Aiheesta muualla

Kuvia tai muita tiedostoja aiheesta Onageri Wikimedia Commonsissa
Saros

Saros voi viitata seuraaviin:
Nimenä

Juuse Saros (s. 1995), jääkiekkomaalivahti
Pekka Saros (s. 1961), koripalloerotuomari
Muut

Saría, antiikin Saros, saari Dodekanesiassa Kreikassa
Saros, antiikin aikainen kaupunki samannimisellä saarella
Saros, ohjelmisto
Saros, Housemarquen kehitteillä oleva toimintapeli joka ilmestyy vuonna 2026
Saros, yhdysvaltalainen death/doom -yhtye
Saros-jakso, tähtitieteellinen ajanjakso
SS Saros, aluksen hylky Kaakkois-Australiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saros”, voi hakea sivunnimihaulla, laajalla sivunnimihaulla tai tekstihaulla.
Ossi Nyman

Ossi Nyman (s. 1978 Rovaniemi) on suomalainen kirjailija, jonka esikoisromaani Röyhkeys ilmestyi vuonna 2017. Nykyään Helsingissä asuva Nyman valmistui ammattikoulusta ravitsemustyöntekijäksi ja on opiskellut sen jälkeen myös iltalukiossa. Vuosina 2004–2006 Nyman opiskeli kirjoittamista Tampereella Viita-akatemiassa ja myöhemmin Kriittisen korkeakoulun kirjoittajalinjalla, josta hän valmistui 2016.
Esikoisromaani

Nymanin esikoisteos Röyhkeys on hänen omaan elämäänsä pohjautuva kertomus miehestä, joka välttelee töitä. Pääteemana on kunnianhimo ja sen puuttumisen pitäminen hyveenä. Kolmiosaisen romaanin kaksi ensimmäistä osaa kuvaavat yksityiskohtaisesti työttömän miehen arkea. Kolmannessa jaksossa hän on päätynyt Kriittisen korkeakoulun kirjoittajalinjalle ja Helsingin kulttuuripiireihin. Romaani sai kriitikoilta hyvät arvostelut, esimerkiksi Helsingin Sanomien Antti Majander luonnehti sitä ”työläisromaanin uudistajaksi”. Aamulehden kriitikko Markku Soikkeli puolestaan vertasi Nymanin satiiria Hannu Raittilan ja Arto Salmisen tuotantoon.
Röyhkeys herätti ilmestyessään keskustelua, kun Nyman lokakuussa 2017 kertoi Helsingin Sanomien haastattelussa olevansa ”ideologisesti työtön”. Nyman ei kertomansa mukaan halua mennä töihin, koska ei ole kiinnostunut tekemään omasta mielestään typeriä tehtäviä. Ennen esikoisromaaninsa ilmestymistä hän oli kirjoittanut täysipäiväisesti 3–4 vuotta ja tehnyt nuorena muun muassa vapaaehtoistyötä Israelissa. Nymanin lausunnoista nousi kohu iltapäivälehdistössä, ja haastattelun seurauksena Uudenmaan TE-toimisto ilmoitti julkisesti katkaisevansa hänen työmarkkinatukensa sekä aloittavansa selvityksen ”poikkeuksellisena” pitämästään tapauksesta. Tapaukseen kantaa ottanut perussuomalaisten kansanedustaja Tom Packalen vaati Nymanin kaltaisten laittamista työleireille.
Teokset

Röyhkeys.  Helsinki:  Teos, 2017.  ISBN 978-951-85175-9-0
Patriarkaatti.  Helsinki:  Teos, 2019.  ISBN 978-952-363-006-2
Häpeärauha.  Helsinki:  Teos, 2022.  ISBN 978-952-363-242-4
Alkuhuuto.  Helsinki:  Teos, 2025.  ISBN 978-952-363-581-4
L’Événement Précis

| L’Événement Précis |
| --- | --- |

Lehtityyppi:  sanomalehti
Kokonaislevikki:  2 000 (2020)
Perustettu:  2006
Kotikunta:  Cotonou
Kotimaa:  Benin
Ilmestymistiheys:  päivittäin
Kieli:  ranska
Aiheesta muualla
Kotisivu
L’Événement Précis on beniniläinen päivittäin ilmestyvä sanomalehti, jota pidetään yhtenä maansa luotettavimmista. Se on perustettu vuonna 2006. Toimitukselliselta linjaltaan se on konservatiivinen.
Aiheesta muualla

Lehden verkkosivut (ranskaksi)
Oslobođenje

| Oslobođenje |
| --- | --- |

Lehtityyppi:  sanomalehti
ISSN:  ISSN 0350-4352
Perustettu:  1943
Kotikunta:  Sarajevo
Kotimaa:  Bosnia ja Hertsegovina
Ilmestymistiheys:  päivittäin
Kieli:  bosnia
Aiheesta muualla
Kotisivu
Oslobođenje on bosniahertsegovinalainen päivittäin ilmestyvä sanomalehti. Se on perustettu 1943 ja toimitukselta linjaltaan keskusta-vasemmistolainen. Lehden on vuodesta 2006 omistanut Sarajevska-panimo.
Lehti sai Saharov-palkinnon vuonna 1993.
Aiheesta muualla

Kuvia tai muita tiedostoja aiheesta Oslobođenje Wikimedia Commonsissa
Lehden verkkosivut (bosniaksi)
| --- | --- |
Auktoriteettitunnisteet: Kansalliset :  Tšekki